***** ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Μαΐου 1986 για τη σύναψη συμφωνίας υπό μορφή ανταλλαγής επιστολών για την παράταση του πρωτοκόλλου που προσαρτάται στη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας-Μπισσάου περί της αλιείας στα ανοικτά των ακτών της Γουινέας-Μπισσάου για χρονικό διάστημα τριών μηνών από 15ης Μαρτίου 1986 (86/182/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας-Μπισσάου (1), όπως τροποποιήθηκε από τη συμφωνία που υπογράφηκε στις 15 Μαρτίου 1983 (2), και ιδίως το άρθρο 17 δεύτερο εδάφιο, την πρόταση της Επιτροπής, Εκτιμώντας: ότι η Κοινότητα και η Δημοκρατία της Γουινέας-Μπισσάου άρχισαν διαπραγματεύσεις, σύμφωνα με το άρθρο 17 δεύτερο εδάφιο της συμφωνίας, για τον καθορισμό του καθεστώτος που θα ισχύει μετά τις 15 Μαρτίου 1986, ημερομηνία κατά την οποία λήγει η ισχύς του πρωτοκόλλου που προσαρτάται στο παράρτημα· ότι τα δύο μέρη συμφώνησαν, στις 12 Μαρτίου 1986, να παρατείνουν το πρωτόκολλο αυτό για μια ενδιάμεση περίοδο τριών μηνών από 15ης Μαρτίου 1986, εν αναμονή της έκβασης αυτών των διαπραγματεύσεων, ΑΠΟΦΑΣΙΖΕΙ: Άρθρο 1 Η συμφωνία υπό μορφή ανταλλαγής επιστολών για την παράταση του πρωτοκόλλου που προσαρτάται στη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας-Μπισσάου περί της αλιείας στα ανοικτά των ακτών της Γουινέας-Μπισσάου εγκρίνεται εξ ονόματος της Κοινότητας. Το κείμενο της συμφωνίας επισυνάπτεται στην παρούσα απόφαση. Άρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο στο οποίο ανατίθεται να υπογράψει τη συμφωνία δεσμεύοντας την Κοινότητα. Βρυξέλλες, 6 Μαΐου 1986.

[Source: multi_eurlex | Tokens: 1686]